ועדת העבודה, הרווחה והבריאות, כנסת 20, פרוטוקול מספר 657, 2017-12-19 12:15

אלי אלאלוף: בוקר טוב.

אלי אלאלוף: אני פותח את ישיבת העבודה, הרווחה והבריאות.

אלי אלאלוף: אני שמח שנפגשים היום שהוא ראש חודש ונר אחרון של חנוכה.

אלי אלאלוף: אנחנו נמצאים בדיון דחוף בנושא:

אלי אלאלוף: אפליית חיילי צה"ל בביטוח הסיעודי הקבוצתי דרך קופות החולים, על-פי בקשת החברים: יעקב פרי, רוברט אילטוב, איציק שמולי וחברת הכנסת שולי מועלם.

אלי אלאלוף: הכנתי את עצמי ונציגי רשות ניירות ערך באו להדריך אותי באופן מיוחד.

אלי אלאלוף: לדעתי יש להם תשובות טובות, אבל ניתן למציעים לפתוח.

אלי אלאלוף: בבקשה, יעקב.

יעקב פרי: אדוני היושב ראש, הרבה מאוד תודה.

יעקב פרי: יש להם היום שני דיונים מהירים, שאת שניהם היה קשה לדחוף ללוח הזמנים שלכם אבל סוף זה גם זה הגיע.

יעקב פרי: אני באמת רוצה להודות בשם חבר הכנסת שמולי ובשמי ובשם יתר חברי הכנסת שלא הגיעו על הקיום של הדיון.

אלי אלאלוף: התחרות זה מול הנכים.

יעקב פרי: אני יודע.

יעקב פרי: אתה יודע שאני לא בטענות כשהוויכוחים מוצדקים והכול בסדר, אבל סוף סוף הגענו למנוחה ולנחלה, כך אני מקווה.

יעקב פרי: לא יעלה על הדעת שבמדינת ישראל מבוצעת איזו רפורמה משמעותית ורק חלק מחיילי צה"ל נכללים בה.

יעקב פרי: אלינו פנו כמה הורים, במיוחד אימא.

יעקב פרי: יושב פה נציג אבא של שלושה חיילים.

יעקב פרי: החייל התגייס במרץ 2016 והיא הלינה בפני על אפליה שיצרו ברשות שוק ההון בין חיילים משרתים.

יעקב פרי: עם הפנייה הזאת בדקנו וראינו שאכן היא צודקת והפנייה היתה נכונה.

יעקב פרי: נדרשו חמישה חודשים, שני מכתבים, שאילתה אחת, אישור של דיון מהיר שמתקיים זה עתה, כדי שהמדינה תתעשת ותגיד שהיא הולכת לתקן את הרפורמה הזאת בביטוח הקולקטיבי של קופות החולים.

יעקב פרי: בתשובה הראשונה שקיבלתי מגברת סלינג'ר, מבחינתה מה שהיה הוא שיהיה.

יעקב פרי: ההבחנה היתה בין חיילי צה"ל משרתים.

יעקב פרי: אך רק לאחר שיזמנו את הדיון ואת כל הפניות והוועדה שלך פנתה בעניין לרשות לקבל את תגובתה, נמסר, או, היתה הודעה לראשונה מרשות שוק ההון, שהבעיה נוצרה לא בגלל התקנות שיצרו בשוק ההון, אלא בגלל קופת חולים כללית.

יעקב פרי: יותר נכון להגיד, שהתמזל מזלה של הרשות והבעיה קיימת הלכה למעשה רק בקופת חולים כללית, שהיא למזלנו או לחוסר מזלנו הקופה הגדולה ביותר במדינה.

יעקב פרי: אני מבין שהרשות הורתה לקופת חולים כללית לתקן את הבעיה.

יעקב פרי: קודם כל אני רוצה לברך על שינוי המדיניות.

יעקב פרי: אני מקווה שכלל חיילי וחיילות צה"ל ימשיכו לקבל רצף ביטוחי ולהיות מבוטחים ברובד הביטוח הסיעודי של קופות החולים.

יעקב פרי: אבל אני רוצה, אדוני, לשאול שלוש או ארבע שאלות ובזה אני גומר את טיעוני.

יעקב פרי: שאלה ראשונה: מה המתווה של קופת חולים כללית?

יעקב פרי: האם גם המתווה הנוכחי לא דורש תיקון של התקנות לצורך העניין?

יעקב פרי: שאלה שנייה: האם במסגרת המתווה יישלחו לחיילים הודעות שיביאו לידיעתם את האפשרות להצטרף חזרה לביטוח, בדגש, לעשות זאת ללא חיתום רפואי?

יעקב פרי: הנקודה של החיתום הרפואי היא מאוד משמעותית ואני מניח שהעוסקים בעניין מבינים את כוונתי.

יעקב פרי: שאלה שלישית: מדוע בקופות החולים האחרות, פרט לכללית, חיילים שהתגייסו לפני 1.7.2016 כן יכלו להמשיך להיות מבוטחים בביטוח הקולקטיבי ללא חיתום רפואי והאם נעשו פעולות להביא זאת לידיעתם של חיילים?

יעקב פרי: שאלה רביעית: ממידע שהגיע לידינו, עולה שקופת חולים מאוחדת החלה לפעול לצרוף החיילים רק כשבועיים בלבד לפני תום התקופה בתקנות, כלומר, ב-31.10.2017.

יעקב פרי: האם הטענה הזאת נכונה?

יעקב פרי: האם מישהו יכול לתת אינפורמציה לוועדה כמה חיילים מבוטחים המשיכו את הרצף הביטוחי הקולקטיבי בכלל קופות החולים כתוצאה מהרפורמה והאם יש חיילים שביקשו להצטרף ולא צירפו אותם חזרה לביטוח בגלל תנאי חיתום או סיבות אחרות?

יעקב פרי: אני שוב מודה לאדוני על הדיון המהיר.

יעקב פרי: כמה שנוכל לקבל יותר תשובות כדי לפתור את הבעיה, נוכל לחגוג חג חנוכה שמח.

אלי אלאלוף: תודה.

אלי אלאלוף: איציק שמולי, בבקשה.

איציק שמולי: תודה אדוני היושב ראש על קיום הדיון.

איציק שמולי: כפי שאמר חבר הכנסת פרי, זאת אכן בעיה כאובה שאנחנו עוסקים בה ונאבקים כמעט שנתיים וחצי.

איציק שמולי: מהרגע שהמפקחת על הביטוח שינתה את המדיניות והוציאה את אותו חוזר מושמץ של שינוי מדיניות בתוך קופת החולים - בעצם עשו האחדה של כל ביטוחי הסיעוד בקופות החולים, לא היתה כמעט קבוצה של מבוטחים שלא נפגעה.

איציק שמולי: למשל, הנכים.

איציק שמולי: אני מזכיר לך, אדוני היושב ראש, את ההוראה השערורייתית שלהם שנכה עם כיסא גלגלים אינו מוגבל בניידות.

איציק שמולי: תינוקות סיעודיים, קשישים ואפילו חיילים משוחררים.

איציק שמולי: הסיפור, בניגוד לוויכוח שהיה בכנסת, זה לא כן או לא מודל אחיד.

איציק שמולי: הסיפור זה מה הם התנאים האחידים שנקבעים?

איציק שמולי: במקרה של החיילים המשוחררים היתה פגיעה ויש עדיין פגיעה.

איציק שמולי: רק כדי ליישר קו, עד השינוי הזה, עד עתה, בדרך-כלל תינוקות מרגע לידתם בדרך כלל ההורים משלמים דמי קופת חולים ובתוך זה יש גם את הסל הסיעודי.

איציק שמולי: כאשר אדם מתגייס האחריות עוברת לצבא וכשהוא משתחרר בעצם הוא חוזר לפוליסה הקיימת שלו.

איציק שמולי: מה קורה כאן?

איציק שמולי: כאן עשו שינוי מדיניות.

איציק שמולי: לא אכנס לפרטים, חבר הכנסת פרי תיאר אותם היטב.

איציק שמולי: קיצורו של דבר, אחרי באמת מאבק של הרבה מאוד זמן, הצלחנו להביא לידי זה שיחזירו את החיילים ללא חיתום רפואי.

איציק שמולי: זה בסדר גמור רק שזה לא פותר את כל הבעיה.

איציק שמולי: מדוע?

איציק שמולי: כי בפוליסה החדשה, אדוני היושב ראש, רשום את המשפט הבא וראיתי את זה במו עיניי.

איציק שמולי: "פוליסה זאת לא כוללת כיסוי בשל מקרה ביטוח שאירע עקב מצב רפואי קודם".

איציק שמולי: זאת אומרת, למרות שאתה נכנס לפוליסה חדשה, כי המפקחת שינתה את המדיניות וכי חברי הכנסת לחצו ואין חיתום רפואי, אטם אתה נכנס לפוליסה חדשה בקופת החולים שלך, אם קרה המקרה במהלך השירות הצבאי, נפצעת בצוק איתן, אין לך כיסוי סיעודי.

איציק שמולי: זה לא נכון, בפירוש, זה מה שאומרים תנאי הפוליסה.

איציק שמולי: זאת אומרת, שיפסיקו לתעתע אותנו עם זה, שבגלל שעכשיו אין חיתום רפואי אז החיילים בסדר גמור.

איציק שמולי: החיילים לא בסדר גמור כי אם הפציעה של החיילים קרתה, או במהלך השינוי הצבאי, או לפני זה ברגע הלידה, זאת אומרת שאין לך כיסוי רפואי.

איציק שמולי: צריך לשים לב שהפוליסה מתחילה מהרגע שנכנסת אליה ואתה לא חוזר לפוליסה הקודמת שהיתה לך.

איציק שמולי: לכן, מה שמנסים לעשות פה בשבועות האחרונים זה ניסיון לתעתע ולהוליך שולל גם את חברי הכנסת, לטעמי.

איציק שמולי: אני חושב שהפתרון צריך להיות מאוד פשוט, אדוני היושב ראש.

איציק שמולי: או שלוקחים את החיילים ומחזירים אותם לפוליסות הקודמות שלהם.

איציק שמולי: זאת אומרת, שאם מגיל אפס הייתי מבוטח בפוליסה מסוימת ובסופו של דבר אני מבוטח בה מרגע לידתי - זאת אפשרות אחת.

איציק שמולי: או שיוציאו את סעיף ההחרגה הזה מהפוליסות החדשות.

איציק שמולי: אין שום פתרון אחר, אחרת זה לדבר גבוהה גבוהה בשם החיילים ולעזור לחיילים, אבל בסופו של דבר זה ממש לדפוק את החיילים עד העצם, סליחה על הביטוי.

איציק שמולי: אין שום שחיילים ישלמו מחיר.

איציק שמולי: לא מספיק שהם משלמים מחיר אקדמי, מחיר כלכלי, עכשיו גם ישלמו מחיר רפואי, בגלל שהם נותנים מעצמם למדינה.

איציק שמולי: זה דבר שהוא כמובן פסול וחמור ואני חושב שאסור לתת לו יד.

אלי אלאלוף: חברת הכנסת ענת ברקו, בבקשה.

ענת ברקו: תודה אדוני היושב.

ענת ברקו: כידוע לך אני לא חברת ועדה אבל הנושא הזה הוא נושא מקומם.

אלי אלאלוף: יש נושא שקשור לחיילים שאת לא רוצה אליו?

ענת ברקו: אין ואני אגיד לך למה.

ענת ברקו: חיילים מקבלים טיפול רפואי גרוע מאוד בצה"ל.

ענת ברקו: לא נפתח את הדיון אבל הטיפול רע מאוד.

ענת ברקו: לחיילים אין טיפול רפואי נגיש.

ענת ברקו: הם נזרקים מרופא לרופא, אין רצף טיפולי.

ענת ברקו: לכן הם מקבלים טיפול גרוע.

ענת ברקו: בשורה התחתונה, אין מספיק רופאים והם מקבלים טיפול גרוע.

ענת ברקו: משתחררים מצה"ל, מגיעים כדי להתקבל לקופת החולים.

ענת ברקו: אני רוצה לגלות לכם משהו שעליתי עליו במקרה כשליוויתי את הבת שלי אחרי שהיא סיימה 4 שנות שירות.

ענת ברקו: קצינה בצבא, הלכתי איתה להירשם לקופת חולים.

ענת ברקו: מה מסתבר?

ענת ברקו: קודם כל, מגיעה להם שנה בחינם, נכון?

ענת ברקו: פרי, זה לא שנה.

ענת ברקו: אתה יודע מה הם עושים?

ענת ברקו: השתחררת באוגוסט או ביולי, מעגלים את זה.

ענת ברקו: אתה לא מקבל שנה מלאה.

יעקב פרי: ממתי שאתה משתחרר עד סוף השנה?

ענת ברקו: בדיוק.

ענת ברקו: הם פשוט מסדרים את זה ככה שזאת לא תהיה שנה.

ענת ברקו: על הגב של מי?

ענת ברקו: איך אמר שמולי?

ענת ברקו: דופקים את החיילים עד העצם?

ענת ברקו: עד העצם על הגב של החיילים הם חוסכים.

ענת ברקו: בזמנו פניתי לשר הבריאות ליצמן.

ענת ברקו: שום דבר לא יצא מזה.

ענת ברקו: קודם כל, צריך לתת להם שנה מלאה.

ענת ברקו: יש התחייבות לתת להם שנה ולא לעגל להם חודש פה וחודש שם.

ענת ברקו: אם יעגלו, שיעגלו לטובתם ולא לטובת קופות החולים.

ענת ברקו: בגלל שאין רצף ביטוחי אז גם כל הסיבה הזאת.

ענת ברקו: לא חוזרים לביטוח הקודם.

ענת ברקו: אומרים: אנחנו לא יודעים מה קרה לכם בזמן השירות אז אנחנו לא יכולים לקחת עליכם אחריות.

ענת ברקו: מדינה ששולחת מתוקף חוק אנשים לשירות, שמפסידים זמן עבודה, זמן לימודים, עושים מה שרבים אחרים לא עושים במדינה הזאת, והמדינה לא רוצה לקחת אחריות על מה שהיתה להם בתקופת הצבא.

ענת ברקו: מי יודע, אולי היתה לו איזו אנגינה שהשליכה על הפרקים ואז נגיד שזה קרה בזמן הצבא?

ענת ברקו: זה הקטע הפוגעני ביחס לחיילים.

ענת ברקו: לכן חייבים קודם כל להתעלם מתקופת השירות ככזאת שפוגעת ברצף הביטוחי בביטוח, לאפשר להם לקבל את מלוא הזכויות, כאילו הם מבוטחים מהיום שהם נולדים.

ענת ברקו: הצבא לא צריך להוריד כהוא זה בתנאים שהם זכאים להם.

ענת ברקו: גם לבדוק את העניין הזה שקופות החולים יתנו להם את השנה שהם זכאים לה באופן מלא.

אלי אלאלוף: נתמקד בנושא של הסיעוד לחיילים.

אלי אלאלוף: נציג רשות שוק ההון?

<אודי לוי: אני מרשות שוק ההון.

<אודי לוי: חשוב להסביר שבהתאם לחוק ביטוח בריאות ממלכתי, ברגע שהם מתגייסים הם עוזבים את קופת החולים.

<אודי לוי: הם עוזבים את השב"ן, עוזבים את הביטוח הרפואי וגם את הביטוח הסיעודי.

<אודי לוי: מה שקרה בפועל, היו קופות שגרעו חיילים והיו קופות שלא גרעו חיילים.

<אודי לוי: למרות שהחוק אומר לגרוע, היו קופות שכן והיו קופות שלא.

יעקב פרי: זאת אומרת, היו חיילים שהתגייסו ולא נגרעו מקופות החולים והיו כאלה שכן נגרעו.

<אודי לוי: נכון.

<אודי לוי: היה שוני בין הקופות.

<אודי לוי: זה המקור לשוני.

<אודי לוי: ביולי 2016 נכנסה הפוליסה האחידה.

<אודי לוי: בעקבות תלונות שהתקבלו בנושא של החיילים, עוד באותו חודש יצאה טיוטת תיקון כדי שמעכשיו חיילים לא ייגרעו מפה והלאה.

<אודי לוי: התיקון נכנס לתוקף מיולי 2017, כשנה לאחר מכן.

<אודי לוי: קודם כל מיולי 2017 החיילים לא נגרעים, כולל אנשי קבע.

<אודי לוי: אף אחד יותר לא נגרע מהביטוח הסיעודי.

יעקב פרי: כולל בקופת חולים כללית?

<אודי לוי: כן, כל הקופות.

<אודי לוי: מפה והלאה הנושא הזה סגור והם לא ייגרעו ואין הפסקה.

<אודי לוי: יש רצף מלא.

<אודי לוי: .

<אודי לוי: גם אנשי קבע נשארים, לא משנה כמה אתה בקבע, אתה יכול להישאר בקופת החולים.

<אודי לוי: אז הדיון היה מה עושים לגבי הפער של השנה?

<אודי לוי: לגבי הפער של השנה נפתח חלון של שלושה חודשים להצטרף ללא חיתום רפואי, שאחר-כך הוארך בחודש נוסף לארבעה חודשים.

<אודי לוי: עשינו מהלך משותף יחד עם צה"ל וקופות החולים כדי ליידע את החיילים.

<אודי לוי: גם החיילים קיבלו מסרונים, גם ההורים קיבלו מסרונים.

<אודי לוי: כמו שאמרנו, החלון הוארך.

<אודי לוי: לגבי השוני בין קופת החולים כללית לשאר הקופות נובע מזה שבגלל שיתר הקופות לא גרעו חיילים לפני כן, אז למעשה, עבור שאר הקופות השנה חזרה ועוד זה שהם לא גרעו לפני, יצר שוויון באוכלוסייה.

<אודי לוי: לגבי קופת חולים כללית, בגלל שלפני יולי 2016 היא כן גרעה, אז נוצרה אבחנה כמו שאמר חבר הכנסת פרי, בין מי שהתגייס לפני לבין מי שהתגייס אחרי.

<אודי לוי: אנחנו פעלנו עם קופת חולים כללית.

<אודי לוי: הקופה גיבשה מתווה שיאפשר חזרה לכל מי שהיה חייל והוא יכול לחזור ללא חיתום.

<אודי לוי: נכון לעכשיו, מצבה של קופת חולים כללית אינו שונה ממצבן של שאר הקופות בהקשר הזה.

<אודי לוי: גם החיילים בקופת חולים כללית שהתגייסו לפני זה, לפי המיטב שידוע לנו, המתווה הזה מתייחס גם לחיילים שהתגייסו לפני כן.

<אודי לוי: לכן, למיטב הבנתי, גם חייל שהתגייס במרץ 2016 אמור לקבל מענה לדבר הזה.

<אודי לוי: אם יש בעיות, אז אפשר כמובן לפנות.

יעקב פרי: אדוני היושב ראש, יש פה הורים של חיילים.

יעקב פרי: אולי נשמע אותם ונשמע מהשטח מה קורה.

ענת ברקו: אדוני, אפשר לדעת מי הנציגים של הצבא פה?

ענת ברקו: רק גורם רפואה נמצא פה?

<אמל עבדאללה: אני פה גורם רפואה ובאתי כנציג של צה"ל.

ענת ברקו: אבל אין ייעוץ וחקיקה?

<אמל עבדאללה: לא.

ענת ברקו: חמור בעיניי.

<שפרה שחר: חיילים מעולם לא עניינו את צה"ל.

אלי אלאלוף: אני מציע שדמגוגיה נשאיר בחוץ.

<שפרה שחר: בלי דמגוגיה אבל זה חמור בעליל.

אלי אלאלוף: זה מאוד מעליב.

אלי אלאלוף: יש פה נציג צה"ל.

אלי אלאלוף: אם צה"ל החליט שזה מספיק, אז נכבד.

אלי אלאלוף: אל תתחילו עם הדמגוגיה הזולה, שהיא לא פותרת שום בעיה.

אלי אלאלוף: אני מבקש שתענה ספציפית לשאלה של חבר הכנסת שמולי.

אלי אלאלוף: האם יש כאלה שחוזרים ומזכירים להם שבתקופת המעבר, או, בתקופה שלא היו בביטוח, קרה להם חס וחלילה משהו, ואז הביטוח החדש לא מכסה?

<אודי לוי: הצירוף לביטוח, כמו כל מבוטח אחר, הוא ממועד ההצטרפות.

איציק שמולי: בבקשה.

אלי אלאלוף: זה אומר שהוא צודק, שהחיילים נפגעו.

אלי אלאלוף: תגידו את זה בעברית פשוטה ומובנת לעולה חדש של חמישים שנה.

אלי אלאלוף: באמת יש פה הטעיה מכוונת.

אלי אלאלוף: אתה לא מתכוון אבל אתה מטעה.

אלי אלאלוף: זה פשוט לא יכול להיות.

איציק שמולי: בוודאי שיש הטעיה.

איציק שמולי: לפני זה הם חזרו לאותן פוליסות.

איציק שמולי: בן אדם שסיים את השירות הצבאי חזר לאותה פוליסה ואז לא יכלו להגיד לו: בגלל מקרה קודם, כי הוא התחיל את הפוליסה מהיום הראשון.

איציק שמולי: עכשיו אתם מחזירים אותו לפוליסה חדשה.

איציק שמולי: אם הוא נפצע בשירות הצבאי, אין לו שום כיסוי.

איציק שמולי: עוד פעם אתם עושים יד אחת עם חברות הביטוח הפעם נגד החיילים.

איציק שמולי: למה?

איציק שמולי: למה?

איציק שמולי: קל וחומר שאתה אומר: אין בעיה, הקבוצה שאנחנו מגדרים אותה היא מאוד קטנה.

איציק שמולי: זה לא כל החיילים.

איציק שמולי: חיילים שמתגייסים היום כבר לא נופלים לבעיה הזאת.

איציק שמולי: זאת קבוצה מאוד מאוד קטנה.

איציק שמולי: למה?

איציק שמולי: למה?

יעקב פרי: לא מובן.

אלי אלאלוף: יודעים מספר של חיילים שנמצאים במצב הזה?

<אודי לוי: לנו אין מספר.

אלי אלאלוף: אולי אנשי צה"ל מסוגלים למסור לוועדה את הנתונים?

<אמל עבדאללה: אני אעביר את זה בהמשך.

יעקב פרי: אפשר לשאול את הנציגים של הקופות אם הם נמצאים כאן.

<ענת כהן שמואל: יש.

<ענת כהן שמואל: חוץ ממאוחדת שאמרו שהם לא מגיעים, הם פועלים לפי ההנחיות של הרשות.

<רונן הראל: אני ממכבי שירותי בריאות, מנהל הביטוחים.

<רונן הראל: במכבי ב-1.7הוציאנו מהביטוח כ-56,000 חיילים.

<רונן הראל: חבר הכנסת פרי שאל כמה מתוכם חזרו?

<רונן הראל: לאורך כל התקופה פנינו לחיילים פעמיים, גם ישירות וגם באמצעות מסרונים שנשלחו לבקשתנו על-ידי צה"ל.

<רונן הראל: חזרו 8,500 מתוך 56,000.

<רונן הראל: במכבי הם כן חזרו ברצף זכויות.

<רונן הראל: בשונה מכללית, הם היו קודם מבוטחים אז במכבי הם כן חזרו עם רצף זכויות, בלי חיתום.

<רונן הראל: למרות הפנייה שלנו וגם של הצבא, 48,000 לא חזרו.

יעקב פרי: יכול להיות שהפרופורציות האלה מתאימות לכל קופות החולים?

<דפנה כרמלי: אני מקופת חולים כללית.

<דפנה כרמלי: אצלנו הצטרפו כ-3,500 חיילים.

<דפנה כרמלי: פנינו לחיילים ולהורים של החיילים והצטרפו רק כ-3,500 מתוך 20,000 אני מעריכה.

יעקב פרי: אלה פרופורציות דומות בכל קופות החולים.

אלי אלאלוף: אנחנו מול פלונטר אמיתי, מול ברוך אמיתי.

אלי אלאלוף: יצאתי בהרגשה מהפגישה של אתמול שזה נראה בסדר.

אלי אלאלוף: אפילו כך פתחתי את דבריי.

<שפרה שחר: אני ממנכ"לית עמותת בית חם לכל חייל.

<שפרה שחר: אנחנו שומעים כאן את הדברים וזה מחריד כי הרי ברור לנו שהסיכוי שחיילים יצאו מהצבא עם מצב בריאותי פחות טוב, בייחוד הלוחמים, הוא מאוד גבוה, הוא כמעט מאה אחוז.

<שפרה שחר: אני אימא לשני בנים, שניהם לוחמים בצה"ל.

<שפרה שחר: שניהם יצאו מהצבא פחות בריאים ממה שהם נכנסו אליו.

<שפרה שחר: אנחנו חיים במדינה שבה הייתי מצפה שמי שהיה לוחם בצה"ל יקבל כרטיס זהב וי.

<שפרה שחר: אי.

<שפרה שחר: פי, שעד סוף חייו יש לו יתרונות על שאר האוכלוסייה.

<שפרה שחר: יש לו מסלולים ירוקים, יש לו הטבות.

<שפרה שחר: כך הייתי מצפה.

<שפרה שחר: אני מודה לחברי הכנסת המדהימים שממש עומדים על המשמר אפילו בתחומים שאני מודה שלא ידעתי עליהם.

<שפרה שחר: זה פשוט לא יאומן.

<שפרה שחר: לא יאומן איזה ציניות.

<שפרה שחר: לקחת את הקבוצה הכי חשובה במדינה ואותה לדפוק.

<שפרה שחר: אלוהים אדירים, איפה אנחנו חיים?

<שפרה שחר: באמת, אני ממש לא מצליחה.

<שפרה שחר: תסלח לי ברשותך, אדוני היושב ראש, אני מקווה שזה גם ייכנס לפרוטוקול.

<שפרה שחר: הייתי מצפה שגם צה"ל יעמוד על השמירה על חיילים שלו ולא רק חברי הכנסת שיש להם גם את הנכים על הראש וגם את שאר האוכלוסייה.

<שפרה שחר: איפה צה"ל?

<שפרה שחר: בכל מקום שאנחנו רואים שדופקים את החיילים אין קול ואין עונה מצה"ל.

<שפרה שחר: במקרה הטוב, שולח איזה נציג שלא רלוונטי, לא יודע או אין לו תשובות.

<שפרה שחר: מה זה הדבר הזה?

<שפרה שחר: אני ממש נעלבת בשביל החיילים.

אלי אלאלוף: בואו נישאר בעניין, אל תשמיצו את צה"ל.

אלי אלאלוף: עם כל הכבוד, אני אומר את זה בשום ציניות.

<שפרה שחר: אין שום ציניות.

אלי אלאלוף: כשאת מגינה על החיילים את עושה את זה עם כל הלב.

אלי אלאלוף: תעשי את זה גם עם ההיגיון הנדרש.

אלי אלאלוף: אחר-כך מזלזלים בהתערבויות שלך.

<שפרה שחר: זה לא נכון.

אלי אלאלוף: אני מעדיף לעבור להורים.

<יהודה ברונר: תודה רבה.

<יהודה ברונר: מלבד היותי אבא לחיילים אני גם פעלתי רבות בשנים האחרונות למען חיילי צה"ל בפעילות ציבורית.

<יהודה ברונר: אחת הפעילויות שעשיתי היתה מחאה ציבורית משמעותית להעלאת המודעות לצורך להחזיר את החיילים לביטוח סיעודי.

<יהודה ברונר: זה התחיל יחד עם הפעילות שהתחיל לעשות אז חבר הכנסת שמולי.

<יהודה ברונר: הוא עשה את הפעילות הפרלמנטרית ואני עשיתי את הציבורית, ברשתות החברתיות בעיקר.

<יהודה ברונר: קיבלתי המון המון תלונות.

<יהודה ברונר: אני חייב לציין שאחרי הפגנות שעשינו ואחרי שעמדנו כאן למטה והפגנו מול משרד האוצר ועשינו הרבה עבודה, היתה התקדמות אבל עדיין לא הלכו את כל הדרך.

<יהודה ברונר: אני עדיין מקבל המון תלונות דרך קבוצות פייסבוק שאני מנהל שיש בהם אלפי הורים.

<יהודה ברונר: אני שומע על-כך גם מקבוצות אחרות.

<יהודה ברונר: קודם כל, אנחנו מפרידים כאן בין שני תאריכים ואפילו שלושה תאריכים גורליים: אלה שהתגייסו לפני יולי 2016 וכבר השתחררו.

<יהודה ברונר: חלק מהם סורבו להתקבל לביטוח הסיעודי.

<יהודה ברונר: כל השאר, אלה שכר השתחררו מחויבים בהצהרת בריאות.

<יהודה ברונר: הצהרת הבריאות הזאת עומדת ללוות אותם לכל החיים.

<יהודה ברונר: היא הדבר הכי לא הוגן שנעשה להם.

<יהודה ברונר: אני מדבר על אלפים רבים.

<יהודה ברונר: אולי נציג צה"ל או נציגי קופות החולים יכולים להגיד כמה אלפים.

<יהודה ברונר: ההערכה שלי שיש 1,000 חיילים בשנה, שבשנות האזרחות שלהם יצטרכו ביום מן הימים ביטוח סיעודי ולא יקבלו אותו בכלל בגלל אותה הצהרת בריאות.

<יהודה ברונר: אולי המספרים שלי הם אפילו אופטימיים מידי כי יכול להיות שקיבל שבוע גימ"לים בגלל כאב ראש, יכול להיות שבגיל 70 או 80, כשהוא יצטרך ביטוח סיעודי, יגידו לו אבל היה לך 10 גימ"לים על כאבי ראש ואתה לא הצהרת.

<יהודה ברונר: קרה לך משהו בראש ובגלל זה אתה סיעודי.

<יהודה ברונר: אני לא מאמין לכך שהם יתקבלו כשיגיע הזמן.

<יהודה ברונר: כשיגיע הזמן הם לא יוכלו להילחם על הזכויות שלהם.

<יהודה ברונר: אנחנו לא מדברים על מעטים שהם סיעודיים עכשיו.

<יהודה ברונר: קבוצה אחרת שהיא בבעיה קשה, זה חיילים שנפגעו שלא בגלל פעילות צבאית בזמן חופשה.

<יהודה ברונר: הם נפגעו, הצבא שחרר אותם זמנית.

יעקב פרי: זאת אחת הבעיות הכי נוראית ואני לא יודע איך לפתור אותה.

יעקב פרי: סליחה שאני קוטע אותך.

יעקב פרי: אני נתקל בהמון פניות שהצבא אומר לו לך הביתה.

יעקב פרי: ההורים לוקחים אותו לקופת חולים.

יעקב פרי: אחר-כך הצבא גם לא מבטיח לו שהוא חוזר לצבא.

יעקב פרי: זה נורא, זאת מן לקונה שאני לא יודע לפתור אותה.

<יהודה ברונר: בהקשר של הביטוח הסיעודי, אלה לא יתקבלו בכלל לביטוח הסיעודי, לא היום, לא מחר ולא בעוד 70 שנה.

יעקב פרי: אדוני היושב ראש.

יעקב פרי: חייל שיחק כדורגל ונפל.

יעקב פרי: הצבא אומר לו קודם כל תתרפא בבית.

יעקב פרי: זה ברוב הצבא, יש יחידות שמתייחסות יותר ויש כאלה שפחות.

יעקב פרי: הבחור אבוד.

יעקב פרי: אם חס וחלילה נשארה לו נכות קטנה זה נורא, הוא לא נופל בשום קריטריון.

<יהודה ברונר: זאת הקבוצה השנייה שסובלת.

<יהודה ברונר: מדובר פה בהרבה מאוד ואנחנו אפילו לא יכולים להעריך אותם.

<יהודה ברונר: אני רק יודע שיהיו כאלה שהתגייסו לצבא מכוח חוק שירות ביטחון, עשו את חובתם, נפגעו לא בגלל שהם רצו להיפגע אבל נפגעו תוך כדי שירות.

<יהודה ברונר: אם הם לא היו מתגייסים לצבא הם היו ממשיכים ברצף ביטוחי מלא והיו מקבלים את כל הטיפול הטוב שקופות החולים יודעות לתת ושחברות הביטוח יודעות לתת להם ככיסוי לביטוח הסיעודי.

<יהודה ברונר: זאת אומרת, אלה שלא התגייסו.

<יהודה ברונר: אם אני מסתכל על אותה שכבת גיל, יש ביניהם היום 50% שמתגייסים ו-50% שלא מתגייסים.

<יהודה ברונר: ה-50% שלא מתגייסים ממשיכים ברצף ביטוחי בלי שום בעיה ולא משנה למה.

<יהודה ברונר: גם אם הם שיחקו כדורגל ונפגעו, גם אם זה היה בשישי או בשבת הם יכוסו.

<יהודה ברונר: ה-50% שהתגייסו הם בסיכון.

<יהודה ברונר: דווקא הם בסיכון וחלק מהם לא יתקבלו.

<יהודה ברונר: הקבוצה השלישית זה קבוצה של חיילים שהם נמצאים באחד משניים.

<יהודה ברונר: קופת חולים מאוחדת, שלקח להם 3.5 חודשים מתוך הארבעה חודשים שרשות ההון נתנה, כדי להתחיל בכלל להחזיר אותם לביטוח הסיעודי.

<יהודה ברונר: זאת אחת הסיבות שבגללה יש אחוז נמוך של חיילים שחזרו במאוחדת.

<יהודה ברונר: יש את קופת חולים כללית שבכלל לא החזירה אותם ורק עכשיו גם היא מתחילה אולי בתהליך שגם הוא לא טוב.

<יהודה ברונר: שמענו על זה, אני לא רוצה לחזור על זה.

<יהודה ברונר: הוא תהליך נורא, זה לא ביטוח, זה לא רצף ביטוחי.

<יהודה ברונר: החיילים האלה מספרים זעומים נכנסים.

<יהודה ברונר: הדרישה שלי או הבקשה שלי מהרשויות, בעיקר מהצבא ומקופת החולים, בתוך התקופה של שנה וחצי של מחאה חברתית, היתה שיתנו לנו להגיע להורים.

<יהודה ברונר: המסרונים הגיעו למספר קטן של הורים.

<יהודה ברונר: רוב ההורים ששאלתי אותם אמרו שלא קיבלו.

<יהודה ברונר: גם אני לא קיבלתי.

<יהודה ברונר: מספר זעום הגיע.

<יהודה ברונר: החיילים ביחידות לא יודעים על זה ואם הם ידעו מזה, אז הם היו בדיוק בשמירה ולא העבירו את זה להורים.

<יהודה ברונר: לא לשכוח שההורים הם אלה שמשלמים בזמן השירות.

יעקב פרי: יש לי חדשות בשבילך, גם אחרי השירות.

<יהודה ברונר: אתה מספר לי?

<יהודה ברונר: כרטיס האשראי בקופת החולים הוא של ההורים.

<יהודה ברונר: אם זה היה כרטיס אשראי של החייל זה היה מצב יותר גרוע, כי חייל שיצא מהשירות, אפילו החלק של לחבר אותו לתשלום – כי בלי תשלום אין ביטוח.

<יהודה ברונר: בכללית אמרו לחיילים, זה היה נורא: זה בסדר, אתם מבוטחים ולא צריך לשלם כלום.

<יהודה ברונר: אמרתי שלא יכול להיות.

<יהודה ברונר: לא יכול להיות שיש ביטוח ולא משלמים עליו אפילו שקל.

<יהודה ברונר: לא שילמת, לא בוטחת, לא יעזור כלום.

<יהודה ברונר: ביקשתי מהצבא מקופות החולים שיתנו לנו לעשות פנייה ישירה ובלתי אמצעית.

<יהודה ברונר: אולי רק 20% חזרו לביטוח וחלק מהם חזרו לביטוח הלא נכון.

<יהודה ברונר: ביקשנו שיתנו לנו להגיע לבסיסים.

<יהודה ברונר: תחלקו את העלונים שלנו.

<יהודה ברונר: תנו להורים להיכנס לבסיס ולהסביר לחיילים את החשיבות, בגלל שהצבא לא עושה את זה כנראה.

<יהודה ברונר: הצבא מסיבותיו לא עושה.

<יהודה ברונר: החיילים האלה חוזרים אחרי זה להורים ואנחנו ההורים מבקשים לקחת את האחריות על זה, אלא אם הצבא מסוגל לעשות את זה.

<יהודה ברונר: קופות החולם, בבקשה, תחזרו שוב.

<יהודה ברונר: אני יודע שנגמרו ארבעה חודשים, אבל היו כל-כך הרבה פשלות בארבעת החודשים האלה.

<יהודה ברונר: תעצרו את זה, תנו עוד ארבעה חודשים ותנו לכולם להיכנס.

<יהודה ברונר: לא יכול להיות שכל-כך מעט מאלה שהתגייסו הם חברים בביטוח הסיעודי ומאה אחוז מאלה שלא התגייסו הם חברים.

<יהודה ברונר: זה לא יכול להיות.

<דן אלפר: אדוני היושב ראש, חברי כנסת נכבדים.

<דן אלפר: אני אבא לשני חיילים אבל אחד עם בעיה.

<דן אלפר: הבן שלי מבוטח מגיל אפס בקופת חולים כללית.

<דן אלפר: ב-2014 הוא הלך לגיבוש לקורס טיס וקרתה לו פריצת דיסקט בזמן הגיבוש.

<דן אלפר: הוא עבר ניתוח ואיחו לו את החוליות.

<דן אלפר: זה היה בתקופה שהוא עוד היה מבוטח.

<דן אלפר: אחרי זה הוא התגייס.

<דן אלפר: הוא נלחם להעלות את הפרופיל שלו כדי להתגייס.

<דן אלפר: הוא גמר את השירות הצבאי, עשה שלוש שנים כמו כל חייל.

<דן אלפר: עכשיו הוא רוצה להמשיך את הביטוח הסיעודי, אומרים לו: הצהרה חדשה, עכשיו אתה מתחיל מחדש מ-2017.

<דן אלפר: התקנה של המפקחת על הביטוח תקפה למי שהתגייס אחרי יולי 2016 והוא התגייס ב-2014 אז הוא לא מבוטח.

<דן אלפר: פניתי לכל הרשויות.

<דן אלפר: לפני יומיים קיבלתי מכתב שהודפס ב-5.12.

<דן אלפר: תשובה מהראל ביטוח שהם המבטחים של קופת חולים ואני מצטט: "ההוראה הרלוונטית לצרוף לביטוח ללא הצהרת בריאות חלה על מי שבוטל עבורם הביטוח החל מיולי 2016 לכן אינה רלוונטית למבוטח.

<דן אלפר: בקיצור, הבן שלי התחיל ביטוח חדש.

<דן אלפר: מ-2017 הוא בביטוח חודש.

<דן אלפר: כל מה שקרה קודם, אפילו שהוא היה מבוטח, בגלל השירות הצבאי הפסיקו לו את הביטוח והוא מתחיל ביטוח חדש.

<דן אלפר: בביטוח החדש נאמר: "פוליסה זאת אינה כוללת כיסוי בשל מקרה שאירע עקב מצב רפואי קודם".

<דן אלפר: פריצת הדיסק היא קודמת.

<דן אלפר: עשיתי מיליון טלפונים.

<דן אלפר: חבר הכנסת איציק שמולי מנסה לעזור לי אבל בינתיים אני לא רואה.

אלי אלאלוף: גם לו יש רק טלפון אחד ולפחות הוא עונה.

איציק שמולי: ושלושה עוזרים.

<דן אלפר: המכתב הזה הגיע לפני יומיים.

<דן אלפר: פניתי למפקחת על הביטוח, העבירו להם את הבקשה וזאת התשובה שהם ענו.

אלי אלאלוף: ברשותכם, אני אנסה לסכם.

אלי אלאלוף: זה ברור שהמצב הוא לא תקין.

אלי אלאלוף: גם אם נעשה ניסיון לסדר אותו, אז זה לא מושלם.

אלי אלאלוף: לכן אני מבקש שהאחריות היא עליכם, אנשי שוק ההון לבדוק מחדש את כל התהליך הזה, כדי שהחייל יחזור לפוליסה שהיתה לפני כל המהלכים.

אלי אלאלוף: האחריות היא שלכם בלבד מול הקופות, מול הצבא ומול חברות הביטוח במיוחד.

אלי אלאלוף: אנחנו יודעים שבין השורות כותבים דברים שאף אחד לא יודע לפענח חוץ מאנשי הביטוח בשלב של תביעה.

יעקב פרי: חשוב מאוד להדגיש, בשלב של תביעה.

אלי אלאלוף: נכון.

אלי אלאלוף: בשלב של התביעה לחברות הביטוח יש מומחים ותמיד הם יודעים למצוא את הסיבה לא לשלם.

אלי אלאלוף: זאת אחריות שלכם ולא של אף אחד אחר.

אלי אלאלוף: שניים.

אלי אלאלוף: אני פונה לנציג צה"ל ולהגיד לך, שיש הזנחה גם אצלכם בתחום הזה.

אלי אלאלוף: אי-אפשר שחיילים שלכם יאבדו ביטוח סיעודי בעקבות זה שהם באים לשרת את צה"ל.

אלי אלאלוף: על השר ללמוד את הנושא בצורה מעמיקה ומסודרת ולשלוח אלינו את הנציג שלו שלומד את הנושא, כמו מבצע צבאי שאתם יודעים לעשות בצורה מדהימה.

אלי אלאלוף: אני גם פונה פה להורים ותודה לכם ותודה לחברים שלי מהכנסת שממשיכים ומעלים את זה.

אלי אלאלוף: הייתי רוצה שהמצב יחזור לקדמותו על המילימטר ללא אפשרות של פרשנות כזאת או אחרת.

אלי אלאלוף: אתם יודעים את זה.

אלי אלאלוף: אני שומע אתכם, אני פוגש אתכם ואני יודע לאיזו רמת דיוק אתם יכולים להגיע.

אלי אלאלוף: שום דבר שיפגע בחייל לא יסולח לכם.

אלי אלאלוף: באמת, לא נעים להפוך את זה לפרסונלי, זה בלתי נסבל.

אלי אלאלוף: אנחנו שולחים את החיילים, הם משרתים את המדינה, לוקחים אחריות מדינה כולל על קיומנו ובסוף אנחנו עושים להם תרגיל כזה.

אלי אלאלוף: זה נראה לי בלתי נסבל, אתם חייבים להיכנס לזה.

אלי אלאלוף: זה אנשים שצריכים לפתור להם את הבעיה.

אלי אלאלוף: אני זוכר את עצמי כחייל, לא ידעתי לעשות שום דבר אחר מאשר לשרת את צה"ל.

אלי אלאלוף: זה מה שעניין אותנו וזה מה שעשה אותנו מה שאנחנו.

אלי אלאלוף: אז תחזרו לנושא הזה.

אלי אלאלוף: אני מציע, חברים, שבעוד חודש נקיים דיון בהשתתפות כל הנציגים.

אלי אלאלוף: נציגים של רשות שוק ההון, נציגים של צה"ל, נציגים של קופות החולים וחברות הביטוח הרלוונטיות.

אלי אלאלוף: אנחנו נזמין אותם שיבואו לפה.

אלי אלאלוף: אני מאוד ממליץ, חברים, שעד הפגישה שתהיה בעוד חודש, תעשו דיונים פנימיים ביניכם.

אלי אלאלוף: תבדקו איך אתם פותרים את הבעיות השונות עד לפגישה הזאת.

אלי אלאלוף: תודה במיוחד להורים, שמעתם את ההורים ואת חברי הכנסת, תנסו לפתור את הבעיות מבלי שנצטרך לקיים דיון שלא יהיה נעים.

אלי אלאלוף: אם לא תעשו את זה, חברי הכנסת וגם אני, אם יקבלו אותי, נעשה הצעת חוק מאוד דרסטית ולא נעימה.

אלי אלאלוף: תאמינו לי, נריץ את זה בצורה מאוד מאוד מהירה.

אלי אלאלוף: אז אני מבקש שהצעת החוק תהיה ללא דיונים רק לפי תפיסתנו.

אלי אלאלוף: התפיסה של חברי הכנסת היום היא קטלנית למהלך כולו.

אלי אלאלוף: אני מציע שתפתרו את הבעיות כי הכלי שיישאר בידנו זאת חקיקה ואנחנו נפעיל אותה.

יעקב פרי: אני רוצה לשאול שתי שאלות קטנות.

יעקב פרי: האם המתווה של כללית דורש תיקון התקנות?

<אודי לוי: לא.

יעקב פרי: אני מודה לאדוני היושב ראש.

יעקב פרי: יש לכם חודש.

יעקב פרי: אני עברתי סאגה די קשה בפניות ובשאילתות ובאי תשובות וכיוצא בזה.

יעקב פרי: חבר'ה, מדובר פה בילדים שלנו, באחים שלכם, בילדים שלנו, בנכדים שלנו.

יעקב פרי: יש כאן פרצה ויש כאן כשל שהוא קריטי.

יעקב פרי: לפי דעתי הוא לא בשמים לתיקון.

יעקב פרי: צריך ארגון יותר טוב, הודעות להורים, יידוע חיילים, תיקונים בקופת חולים כזאת או אחרת או בחברת ביטוח.

יעקב פרי: לטעמי, רוב הדברים טכניים.

איציק שמולי: צריך לשים לב, אדוני היושב ראש, כפי שהטבת לתאר, יש פה שני סוגים של בעיות.

איציק שמולי: בעיה אחת, שלפי המספרים שהם אפילו חמורים יותר ממה שחשבנו, לא מצליחים באופן אפקטיבי להחזיר את החיילים לפוליסות.

איציק שמולי: בעיה שנייה, כפי שאמרנו מקודם, גם אלו שחוזרים לפוליסות בכללית, הרי הן לא תקפות למקרה קודם.

איציק שמולי: אני אומר לכם נציגי רשות שוק ההון, על סמך היכרותנו הקודמת.

איציק שמולי: בעיה אחת לא פותרת את רעותה.

איציק שמולי: צריך לפתור את שתי הבעיות.

איציק שמולי: זאת אומרת, שאם מחרתיים נראה בעיתון ממון איזו ידיעה שאתם מאריכים בארבעה חודשים את התקופה, זה לא פותר כלום כי הפוליסה כרגע פוגעת בחיילים.

איציק שמולי: את הדבר הזה אתה ואתם חייבים לפתור, נקודה.

<דפנה כרמלי: דיברתם פה על מצב קיים של הפוליסה שכשמצטרפים זה לא תקף.

<דפנה כרמלי: למיטב הבנתי, אם קרה כבר מקרה הביטוח והחייל לשעבר הוא כבר סיעודי זה אכן לא יכוסה.

<דפנה כרמלי: אבל אם יש לו מצב רפואי קיים, במקרה של פריצת הדיסק וכתוצאה מזה, חס וחלילה, יקרה משהו שהוא יגיע להיות במצב סיעודי, הוא כן יהיה מכוסה.

<דפנה כרמלי: הכוונה היא רק למקרה ביטוח קיים ולא למצב רפואי קיים.

איציק שמולי: אני חושב שאם חברות הביטוח היו הולכות איתך, הם לא היו מכניסים את הסעיף של ההחרגות.

<דן אלפר: כתוב: "מצב רפואי קיים".

איציק שמולי: הרי זאת מטרת הסעיף הזה.

אלי אלאלוף: אם לא שמתם לב, אני אתן את הדגש על הסיכום.

אלי אלאלוף: כל מה שתצליחו לפתור תוך חודש אנחנו נברך.

אלי אלאלוף: לדעתי יש דברים טכניים שאתם יכולים לפתור מיידית ולא צריך לחכות.

אלי אלאלוף: זה אפילו לטובתכם, וגם לטובת החיילים.

אלי אלאלוף: לא יכול להיות ש-20% בלבד חזרו לביטוח.

אלי אלאלוף: יש פה בעיה.

<דפנה כרמלי: זה לא 20,000 מתוך סך כל החיילים שהתגייסו.

<דפנה כרמלי: הבעיה היא שלמעלה ממחצית החיילים כשהם מתגייסים לא מבוטחים בסיעודי.

<דפנה כרמלי: זאת הבעיה.

<דפנה כרמלי: אנשים לא מודעים לצורך.

<דפנה כרמלי: דרך אגב, הפרמיה היא אפס במקרה הזה.

אלי אלאלוף: כדאי גם להגיד למי שלא מבטוח.

אלי אלאלוף: זה כדאי גם לכם.

אלי אלאלוף: תגידו את זה בכתב ותבליטו את זה.

<דפנה כרמלי: אנחנו עושים את זה ולמרות זאת.

<דפנה כרמלי: אנחנו מאוד מעוניינים שהחבר'ה הצעירים האלה יהיו בביטוח הסיעודי וזה לא קורה.

אלי אלאלוף: אני שמח שאת רואה שהמצב הוא לא תקין ושצריך לעשות יותר.

ענת ברקו: אדוני יושב הראש, אני רוצה להודות לך ולחבריי על הדיון החשוב.

ענת ברקו: אני לומר לכם שאת הקופה במדינה הזאת הגיע הזמן להפסיק לעשות על חשבון החיילים.

אלי אלאלוף: טוב.

ענת ברקו: אדוני היושב ראש, אני רואה את זה בהרבה מאוד דברים שיש אפליה של חיילים.

ענת ברקו: אני בטוחה שחברי יסכימו איתי.

ענת ברקו: אני חושב שהצבא במקרה הזה היה צריך להגיע עם ייצוג גם של ייעוץ וחקיקה.

ענת ברקו: זאת רמה שראש אכ"א היה צריך לשבת כאן.

ענת ברקו: זה צריך להדאיג את כולנו.

ענת ברקו: זה מאוד חשוב.

ענת ברקו: כל זה, מבלי לגרוע מהחשיבות של הנוכחות שלך פה, נציג צה"ל, אבל זה משהו עקרוני, מערכתי וצריך להיות ייצוג הולם.

אלי אלאלוף: תודה רבה, הישיבה נעולה.